CELEX: 62011CN0466
Language: et
Date: 2011-09-09 00:00:00
Title: Kohtuasi C-466/11: Eelotsusetaotlus, mille on esitanud Tribunale ordinario di Brescia (Itaalia) 9. septembril 2011 — Gennaro Currà jt versus Saksamaa Liitvabariik

26.11.2011   
            
            
               ET
            
            
               Euroopa Liidu Teataja
            
            
               C 347/12
            
         Eelotsusetaotlus, mille on esitanud Tribunale ordinario di Brescia (Itaalia) 9. septembril 2011 — Gennaro Currà jt versus Saksamaa Liitvabariik
   (Kohtuasi C-466/11)
   2011/C 347/17
   Kohtumenetluse keel: itaalia
   
      Eelotsusetaotluse esitanud kohus
   
   Tribunale ordinario di Brescia
   
      Põhikohtuasja pooled
   
   
      Kaebuse esitaja: Gennaro Curra
   
      Vastustaja: Saksamaa Liitvabariik
   
      Teine menetluspool: Itaalia Vabariik
   
      Eelotsuse küsimused
   
   
               1.
            
            
               Kas võttes arvesse Saksa riigi rahvusvahelisi kohustusi (1953. aasta Londoni konventsiooni Deutsche Reichi võlgade kohta artikkel 2 ja artikli 5 lõige 2 jm), on väidetav privileeg, mille kohaselt tal on kohtuasja faktiliste asjaolude puhul Itaalia tsiviilkohtu suhtes puutumatus — millele Saksamaa ei saa enam tugineda alates 11. märtsist 2004 (kohtuotsus Ferrini) — ning (Itaalia valitsusega 18. novembril 2008. aastal Triestes sõlmitud) kokkulepe algatada Rahvusvahelises Kohtus kohtuasi (nr 143/2008 General list) koos vastava Itaalia seadusega nr 89/2010, mis muudab täidetamatuks tõsiste inimsusevastaste kuritegude kohta tehtud Itaalia kohtuotsused, vastuolus [ELL] artikliga 6 ning 18. detsembri 2000. aasta Euroopa [Liidu] põhiõiguste harta artiklitega 17, 47 ja 52?
            
         
               2.
            
            
               Kas Reichsbeamtenhaftungsgesetzi artikli 7 kohaldamine (BGH, 26. juuni 2003. aasta kohtuotsus AZ. III ZR 245/98 [ja] Bundensverfassungsgerichti 15. veebruari 2006. aasta kohtuotsus AZ. 2 Bvr 1476/03) sõjakuritegude ja inimsusevastaste kuritegude suhtes, millega välistatakse Euroopa kodanike õigus saada Saksa riigilt hüvitist — rikkudes nii 1953. aasta Londoni konventsiooni Deutsche Reichi võlgade kohta artiklit 2 — kahjustas kaebuse esitajatel Euroopa [Liidu] põhiõiguste harta artiklite 17 ja 47 alusel olevaid õigusi kuni 11. märtsini 2004 (mil tehti kohtuotsus Ferrini) ning [kas] seepärast on aegumistähtajale tuginemine vastuolus ühenduse kohustuste ning täpsemalt [ELL] artikliga 3 ja artikli 4 kolmanda ja viimase lõiguga ja põhimõttega non conceditur contra venire factum proprio?
            
         
               3.
            
            
               Kas Saksamaa Liitvabariigi vastuväide, mille kohaselt tal on kohtulik puutumatus, on vastuolus [ELL] artikli 4 lõike 3 viimase lõigu ja artikliga 21, sest välistatakse vastustajal ühiste Euroopa põhimõtete alusel ([ELTL] artikkel 340) lasuv tsiviilvastutus teise liikmesriigi kodanike suhtes toime pandud rahvusvahelise õiguse (orjastamise ja sunnitöö keeld) rikkumise eest?